text: Esbjerg fB har truppen klar til Fiorentina
  04 februar 2014 kl. 12.11
  Esbjerg fB har truppen klar til knockout-kampene mod Fiorentina i Europa League-cuppens 1/16-finale. Kian Hansen er ude af truppen og skal koncentrere sig om superligaen.
  UEFA foreskriver, at der maksimalt kan registreres tre nye spillere efter vinterens transfervindue. Derfor måtte Esbjerg fB prioritere ovenpå den høje aktivitet i januars transfervindue, der da i nat kl. 24.00 var deadline for registrering af spillere til knockout fasen i Europa League.
  EfB har netop hentet Martin Pusic, Michael Jakobsen og Martin Dúbrovka til klubben. Samtidigt er Kian Hansen solgt til FC Nantes, men blev med det samme udlejet tilbage til Esbjerg fB. Kian Hansen tæller således også som en ny spiller i vinterens transfervindue.
  Men Kian Hansen kommer ligesom Martin Dúbravka ikke til at spille mod Fiorentina.
  I stedet kan Mohammed Fellah, Martin Pusic og Michael Jakobsen se frem til to spændende opgør mod det italienske storhold.
  Første kamp spilles den 20. februar på Blue Water Arena. Uge efter er der returkamp i Fiorentina.
  
  fra Twitter:
  ACF Fiorentina har åbnet for billetsalget til returopgøret i Firenze! EfB har lavet en udførlig vejledning :-) http://t.co/hpIXITkjOH
  
  